Komisjoni otsus,

30. märts 1993,

millega lubatakse teatavate liikmesriikide territooriumil või nende territooriumi osadel seemnekartuli turustamise puhul kasutada rangemaid meetmeid teatud haiguste vastu, kui on sätestatud nõukogu direktiivi 66/403/EMÜ I ja II lisas

(93/231/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 14. juuni 1966. aasta direktiivi 66/403/EMÜ seemnekartuli turustamise kohta, [1] viimati muudetud komisjoni direktiiviga 93/3/EMÜ, [2] eriti selle artikli 13 lõiget 2,

võttes arvesse Saksamaa, Iirimaa ja Ühendkuningriigi taotlusi

ning arvestades, et:

direktiivis 66/403/EMÜ sätestatakse teatavate kahjulike organismide lubatud määrad;

mainitud direktiivi alusel on liikmesriikidel siiski lubatud sätestada oma territooriumil toodetud seemnekartuli suhtes rangemaid tingimusi;

Iirimaa kogu oma territooriumi ulatuses ning Saksamaa ja Ühendkuningriik oma territooriumi teatavate osade ulatuses soovivad mainitud direktiivi sätteid kohaldada teatavate organismide osas, mis tunduvad nendes regioonides kartulikultuuridele eriti ohtlikud;

eelnevate kogemuste alusel võib eeldada, et nende seemnekartuli kategooriate turustamine, mis ei vasta teatavate kahjulike organismide suhtes rangematele nõuetele, kui on sätestatud mainitud direktiivi I ja II lisas, tundub eriti kahjulik Iirimaa kogu territooriumi ning Saksamaa ja Ühendkuningriigi territooriumi teatavate osade kartulikultuuridele;

komisjon on direktiiviga 93/17/EMÜ [3] määranud sertifitseeritud seemnekartulite osas ühenduse klassid koos selliste klasside puhul kehtivate tingimuste ja tähistustega; sellistesse klassidesse kuuluvad seemnekartulid peaksid vastavalt direktiivi 66/403/EMÜ artikli 13 lõikele 2 sobima turustamiseks liikmesriikide territooriumidel;

võrreldes kogu Iirimaa territooriumil ning Saksamaa ja Ühendkuningriigi territooriumide teatavatel osadel toodetud kohaliku seemnekartuli suhtes rakendatud meetmeid ühenduse eliitseemnekartuli klassidega, võib eeldada, et:

- "EMÜ klass 1" vastab rangematele tingimustele,

- "EMÜ klass 2" on samaväärne oma territooriumil toodetud seemnekartulile ettenähtuga,

- "EMÜ klass 3" on samaväärne oma territooriumil toodetud kartulile ettenähtuga;

Iirimaa peaks kogu oma territooriumi ulatuses ning Saksamaa ja Ühendkuningriik oma territooriumide teatavate osade ulatuses saama loa lubada ainult direktiiviga 93/17/EMÜ kehtestatud ühenduse eliitseemnekartuli klassidesse kuuluvate seemnekartulite turustamist;

selline luba on kooskõlas liikmesriikide kohustustega, mis tulenevad nõukogu direktiivis 77/93/EMÜ [4] sätestatud ühistest taimetervise eeskirjadest, viimati muudetud komisjoni direktiiviga 92/103/EMÜ [5];

käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,

ON VASTU VÕTNUD KÄESOLEVA OTSUSE:

Artikkel 1

Käesolevaga lubatakse käesoleva otsuse lisa 1. veerus loetletud liikmesriikidel käesoleva otsuse lisa 2. veerus nende nimede puhul loetletud regioonide suhtes piirata seemnekartulite turustamist, lubades ainult järgmiste komisjoni direktiivis 93/17/EMÜ määratud eliitseemnekartulite klasside turustamist:

a) "EMÜ klass 1" või "EMÜ klass 2" seemnekartulite tootmise puhul;

b) "EMÜ klass 1", "EMÜ klass 2" või "EMÜ klass 3" kartulite tootmise puhul.

Artikkel 2

Asjaomased liikmesriigid loovad alalise korraliste ülevaatuste süsteemi, mille eesmärgiks on tagada lubade väljastamise õiguspärasus, ning valmistavad ette raporteid; komisjon jälgib selle süsteemi toimimist.

Artikkel 3

Artikliga 1 antud luba tühistatakse kohe, kui selgub, et selle andmise tingimusi enam ei täideta.

Artikkel 4

Käesolev otsus jõustub nõukogu direktiivi 91/683/EMÜ rakendamiseks ettenähtud kuupäeval. [6]

Artikkel 5

Käesolev otsus on adresseeritud liikmesriikidele.

Brüssel, 30. märts 1993

Komisjoni nimel

komisjoni liige

René Steichen

[1] EÜT 125, 11.7.1966, lk 2320/66.

[2] EÜT L 54, 5.3.1993, lk 21.

[3] EÜT L 106, 30.4.1993, lk 7.

[4] EÜT L 26, 31.1.1977, lk 20.

[5] EÜT L 363, 11.12.1992, lk 1.

[6] EÜT L 376, 31.12.1991, lk 29.

--------------------------------------------------

LISA

1 | 2 |

Liikmesriik | Regioon |

Saksamaa | Bundesland Mecklenburg-Vorpommern |

–Grimmen:Wendisch Baggendorf, Gransebieth, Deyelsdorf, Grammendorf, Rackow, Grimmen-Land (westlich der Bahnstrecke), Splietsdorf |

–Greifswald:Züssow, Gribow, Ranzin, Karlsburg, Lühmannsdorf, Wrangelsburg, Lüssow, Ortsteil Owstin der Stadt Gützkow |

–Stralsund:Tribees, Hugoldsdorf, Drechow, Gremersdorf, Siemersdorf |

–Rostock:Sanitz, Groβ Lüsewitz, Kavelstorf, Dummerstorf, Rappelin, Niekrenz, Ortsteil Pragendorf der Gemeinde Cammin, Gubkow, Grammow, Thelkow, Nustrow, Ortsteil Vilz der Gemeinde Selpin, Kowalz |

–Ribnitz-Damgarten:Böhlendorf, Langsdorf, Breesen, Ortsteil Schlemmin der Gemeinde Semlow |

–Bad Doberan:Kröpelin, Bastorf, Ortsteil Vorder Bollhagen der Stadt Bad Doberan, Wittenbeck, Steffenshagen, Kühlungsborn, Reddelich, Jennewitz |

–Güstrow:Sabel, Hohen Sprenz, Weitendorf, Kuhs, Lüssow, Sarmsdorf, Güstrow, Mistorf, Groβ Schiesow |

–Lübz:Karow |

–Anklam:Klein Bünzow, Schmatzin, Krien, Krusenfelde, Iven, Neuendorf B, Medow, Nerdin, Ortsteil Görke der Gemeine Postlow, Neetzow, Steinmocker, Liepen, Stolpe, Pelsin |

–Demmin:Hohenbrünzow, Hohenmocker, Daberkow, Völschow, Plötz, Kartlow, Kruckow, Schmarsow, Alt Tellin, Tutow, Bentzin, Jarmen, Kletzin, Quitzerow, Wüstenfelde, Lindenhof, Beggerow, Verchen, Schönfeld, Ortsteil Lindenfelde der Stadt Demmin |

–Altentreptow:Bartow, Breest, Grapsow, Grischow, Werden, Siedenbollentin, Breesen, Wildberg, Pinnow, Groβ Teetzleben, Tützpatz, Altenhagen, Wolde, Reinberg |

–Schwerin:Ruthenbeck, Ortsteil Hof Barnin der Gemeinde Barnin, Prestin der Gemeinde Bülow, Demen, Wessin |

Iirimaa | Kogu territoorium |

Ühendkuningriik | –Cumbria, Northumberland (Inglismaa) |

–Põhja-Iirimaa |

–Šotimaa |

--------------------------------------------------